CELEX: 62020CN0359
Language: sk
Date: 2020-07-31 00:00:00
Title: Vec C-359/20 P: Odvolanie podané 31. júla 2020: Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon proti rozsudku Všeobecného súdu (siedma komora) z 13. mája 2020 vo veci T-195/18, Talanton AE/Európska komisia

28.9.2020   
            
            
               SK
            
            
               Úradný vestník Európskej únie
            
            
               C 320/12
            
         
      Odvolanie podané 31. júla 2020: Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon proti rozsudku Všeobecného súdu (siedma komora) z 13. mája 2020 vo veci T-195/18, Talanton AE/Európska komisia
      (Vec C-359/20 P)
      (2020/C 320/16)
      Jazyk konania: gréčtina
      
         Účastníci konania
      
      
         Odvolateľka: Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (v zastúpení: K. Damis e M. Angelopoulos, dikigoroi)
      
         Ďalší účastník konania: Európska komisia
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  v celom rozsahu zrušil rozsudok Všeobecného súdu Európskej únie z 13. mája 2020, Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Európska komisia (vec T-195/18),
               
            
                  —
               
               
                  vyhovel žalobe zo 16. marca 2018 podanej odvolateľkou,
               
            
                  —
               
               
                  zamietol vedľajšiu žalobu žalovanej v prvostupňovom konaní,
               
            
                  —
               
               
                  uložil žalovanej povinnosť nahradiť trovy konania vynaložené odvolateľkou.
               
            
         Odvolacie dôvody a hlavné tvrdenia
      
      
                  1.
               
               
                  Nesprávne právne posúdenie – nesprávne uplatnenie zásady dobrej viery pri plnení zmluvných povinností a porušenie požiadavky právnej istoty, ktorá inštitúciám Európskej únie ukladá, aby svoje právomoci vykonávali v primeranej lehote.
                  
                              —
                           
                           
                              V rámci prvej časti tohto odvolacieho dôvodu odvolateľka uvádza, že Všeobecný súd skreslil rozsah zásady, že rozhodnutia musia byť prijímané v primeranej lehote, pričom ponechal bez povšimnutia všetky relevantné okolnosti prejednávaného prípadu.
                           
                        
                              —
                           
                           
                              V rámci druhej časti prvého odvolacieho dôvodu odvolateľka tvrdí, že ako dĺžka trvania konania, tak postoje Komisie v priebehu celej doby jeho trvania u nej vyvolali legitímnu dôveru, že na ňu nebudú uplatnené nijaké finančné opravy.
                           
                        
            
                  2.
               
               
                  Nesprávne právne posúdenie – nesprávne uplatnenie zásady dobrej viery, pokiaľ ide o prijatie skutočnosti, že Komisia porušila pravidlá o subdodávkach pri vykonávaní auditu.
                  
                              —
                           
                           
                              Všeobecný súd sa dopustil nesprávneho právneho posúdenia tým, že nesprávne použil článok 1134 belgického Občianskeho zákonníka, ako je vykladaný belgickým kasačným súdom.